Studies het onlangs bewys dat middelklasvroue derduisende rande se kosmetiese produkte in hulle kaste het, maar minder as ’n kwart daarvan gereeld gebruik. As jy jou kop ongelowig skud, gaan kyk maar wat jy betaal het vir daardie luukse serums, jou versameling parfuums, die haarsalonprodukte en so meer.
Die skoonheidstoestel Environ Body Rollcit (R1 038) is beskikbaar by skoonheidsalonne landswyd, en jy kan dit in die gerief van jou huis gebruik.
Ek was nog altyd sportief, maar ek sukkel steeds met selluliet. Toe ek van ’n nuwe oplossing hoor om van kuiltjies op jou sitvlak ontslae te raak, was ek nuuskierig. Die toestel is twee rollers met ’n klomp baie fyn naalde daarop. Na jou vel gereinig is, moet jy die rollers sagkens oor jou lyfkontoere rol. Die naalde skep mikroskopiese klein openinge in jou vel, wat kollageenvorming stimuleer.
Natuurlik is dit gevoelig as jy ’n klomp naalde oor jou vel rol. Jy moet dit versigtig doen sodat jy nie jouself seermaak nie.
God het jou pragtig geskep. Miskien sukkel jy om dit te sien of te glo, maar jy is uniek en mooi! Niemand is of lyk soos jy nie, en dit is hierdie eienskap wat die koppe laat draai. Wat jy miskien as een van jou minder goeie uiterlike eienskappe beskou, kan die eienskap wees wat jou ’n besondere en unieke skoonheid maak.